
R E F E R A T ,

CATRE
CONSILIUL LOCAL AL  ORASULUI  BOLDESTI  SCAENI


Subsemnata Jr. Stirceanu Anca, Director al Unităţii de Asistenţă Medico- Socială Boldeşti – Scăeni, numit prin Dispozitia Primarului nr.466/29.07.2022, propun spre analiza si aprobarea Consiliului Local Boldesti Scaeni “Proiect de hotarare privind suplimentarea numarului de paturi din structura Unitatii de Asistenta Medico-Sociala Boldesti Scaeni”.
In baza O.U.G. nr.57/2019-privind Codul administrativ, a H.G. nr.412/2003 pentru aprobarea Normelor privind organizarea, functionarea si finantarea unitatilor de asistenta medico-sociale,  H.G. nr.459/2010-“aprobarea standardului de personal si de costuri/an pentru servicii acordate in unitatile medico-sociale si a unor normative privind personalul din unitatile de asistenta medico-sociala”, modificata prin H.G. nr.932/2016 si H.G. nr.981/2018, va prezint urmatoarele:
[bookmark: _GoBack]- Unitatea de Asistenta Medico-Sociala Boldesti Scaeni a fost infiintata in anul 2003 prin reorganizarea Sectiei exterioare Boldesti a spitalului “Sfintii Petru si Pavel” Ploiesti, avand in structura un numar de 120 paturi, conform Regulamentului de organizare si functionare aprobat in art.2 la H.C.L., nr.39/17.06.2003;
- in urma concesionarii in anul 2009 a unui spatiu de 1001 mp de catre S.C. BestMed Serv SRL, in baza contractului de concesiune nr.6903/29.06.2009, numarul de paturi a fot redus la 70 de paturi;
- ca urmare a aplicarii normelor legale,  in anul 2010 si modificarea structurii unitatii  prin recompartimentarea saloanelor existente si construirea de grupri sanitare pentru facilitarea accesului pacientilor la acestea, numarul de paturi a fost redus de 70 de paturi la 44 paturi.
Avand in vedere:
- numarul mare de solicitari din partea pacientilor, beneficiari de servicii medico-sociale in vederea institutionalizarii in unitatea noastra;
- finalizarea lucrarilor de recompartimentare si amenajare spatiu izolator Covid-19, efectuate cu fonduri din sponsorizare si cofinantare buget local;
- Avizul Directiei de Sanatate Publica Prahova nr.28042/19.10.2022, inregistrat la U.A.M.S cu nr.3515/24.10.2022, prin care in conformitate cu Nota de Evaluare nr.79/10.10.2022, se avizeaza favorabil solicitarea noastra pentru suplimentarea structurii cu un numar de 8 paturi, aceasta respectand conditiile legale de functionare, respectiv prevederile OMS nr.914/2006 cu modificarile si completarile ulterioare;
-  unitatea functioneaza in prezent cu 44 de paturi, conform Regulamentului de organizare si functionare a serviciului social cu cazare, aprobat prin H.C.L. nr.95/31.08.2020.
- este acreditata si licentiata, conform Certificatului de Acreditare nr.006018/25.06.2020 si a Licentei de Functionare nr.0010752/04.01.2022.
Precizez faptul ca ocuparea celor 8 paturi va aduce o crestere a veniturilor proprii din contributii in suma minima de 215.040 lei/an ( contributie: 2.240 lei x 8 paturi x 12 luni).
 	Ulterior aprobarii Consiliului Local Boldesti Scaeni, suplimentarea numarului de paturi va fi aprobata de Ministerul Sanatatii, ceea ce va implica finantarea de la bugetul de stat conform standardului de cost/an/pat, aprobat prin H.G. nr.981/2018.
	Totodata va aduc la cunostinta ca activitatea se va desfasura cu personalul existent, incadrat conform organigramei si a statului de functii.
Fata de cele prezentate,  va solicit aprobarea suplimentarii numarului de paturi de la 44 la 52 paturi.
 
In speranta aprobarii, va multumesc anticipat!



Director,
Jr. Stirceanu Anca




























